আলিয়াকে পাত্তা না নিয়েই মুখ ঘোরালেন নীতু কাপুর?‌

সম্প্রতি মুম্বইতে শুরু হয়েছে অভিনেতা রাজ কপুরের (Raj Kapoor) জন্মশতবর্ষ উপলক্ষ্যে চলচ্চিত্র উৎসব। আর সেই উপলক্ষ্যে কাপুর পরিবারের নবীন-প্রবীণ প্রজন্মের সকলেই তো ধরা দিয়েছেন এক ফ্রেমে। বর্ণাঢ্য সেই অনুষ্ঠানে রণবীর কপুরের (Ranbir Kapoor) স্ত্রী আলিয়া ভাট (Alia Bhatt) ও অভিনেতার মা নীতু কাপুরের (Neetu Kapoor) এক ভিডিও ঘিরে ইতিমধ্যে জোর চর্চা শুরু হয়েছে।

আসলে বিটাউনের পাপারাৎজিদের চোখে পড়েছে বলিপাড়ার শাশুড়ি-বৌমার রসায়ন। তারকাদের অন্দরমহলের অনেক গোপন কথাই নাকি বলে দেয় তাঁদের ক্যামেরাবন্দি মুহূর্ত। ঠিক যেমন কাপুর পরিবারের অনুষ্ঠানে আলিয়া-নিতুর কথোপকথন সংক্রান্ত একটি দৃশ্য সম্প্রতি সমাজমাধ্যমে ছড়িয়ে পড়েছে। এই দৃশ্যে দেখা গিয়েছে যে, শাশুড়ি নিতুর সঙ্গে কথা বলতে যান আলিয়া। কিন্তু বৌমাকে এড়িয়ে চলে যান নিতু।

আলিয়াকে পাশ কাটিয়ে কিন্তু সেখানে উপস্থিত তাঁর ছেলে রণবীরের সঙ্গে কথা বলেন নিতু। আর কাপুর পরিবারের এই ভিডিও ছড়িয়ে পড়তেই শুরু হল শাশুড়ি-বৌমার সম্পর্ক নিয়ে জল্পনা। যদিও আগে আলিয়া-নিতুর সম্পর্ক নিয়ে তেমন কিছু শোনা যায়নি। বরং এও শোনা যায়, ননদ করিনা কপূর খানের সঙ্গে এক কথোপকথনে আলিয়া জানিয়েছিলেন হ্যাঁ, কাপুর পরিবারে যে মানুষটিকে সবচেয়ে তিনি বেশি ভালবেসেছেন তিনি হলেন নীতু।

এদিকে, রণবীর বা রাহার থেকেও তাঁর শাশুড়িকে বেশি আপন বলে মনে হয়। তবে কি এ শুধু মুখের কথা! নাকি এর পিছনে লুকিয়ে রয়েছে শাশুড়ি-বৌমার সম্পর্কের ভিন্ন রসায়ন! আর তা ঘিরেই ধন্দে রয়েছেন নেটাগরিকরা। রুপোলি পর্দার ‘সাদা-কালো’ থিমকে মাথায় রেখেই রাজ কাপুরের অনুষ্ঠানে পোশাক বেছেছিলেন সকলে। তবে যেটা সবচেয়ে বেশি সবার নজর কেড়েছে তা হল আলিয়া-রণবীর জুটি। পোশাকশিল্পী সব্যসাচী মুখোপাধ্যায়ের তৈরি দুধ-সাদা মখমলের শাড়ি পরে রাজরানী আলিয়া।