সাদা-কালো থিমে এক ফ্রেমে কাপুর পরিবার

কলকাতা: ‘দ্য শো-ম্যান’ রাজ কাপুরের জন্মশতবর্ষ (100th Birth Anniversary of Raj Kapoor)৷ রাজ কাপুরের (Raj Kapoor) সিনেমার যাঁরা অনুরাগী তাঁদের কাছে স্পেশাল। মুম্বইয়ে শুরু হয়েছে লেজেন্ডারি অভিনেতা-পরিচালক-প্রযোজক রাজ কাপুর স্পেশাল ফিল্ম ফেস্টিভ্যাল (Raj Kapoor Film Festival) ৷ শহর জুড়ে ১০১ টি সিনেমা হলে রাজ কাপুর অভিনীত আইকনিক সিনেমাগুলি প্রদর্শিত হল। ১০টি প্রথম সারির ছবি দেখানো হবে দেশের ৪০টি শহরের ১৩৫টি সিনেমা হলে। টিকিটের দাম ধার্য করা হয়েছে মাত্র ১০০ টাকা। উদযাপন করতে এক ছাদের তলায় দেখা গেল ‘কাপুর’ খানদানকে ৷

রাজ কাপুরের জন্মশতবর্ষে তারকা-খচিত এক অনুষ্ঠানের আয়োজন করেছিল পরিবার। এই গ্ল্যামারেস অনুষ্ঠানে হাজির ছিলেন কাপুর পরিবার সহ গোটা বলিউড। উপস্থিত হন রাজ কাপুরের ছেলে রণধীর কাপুর, মেয়ে রীমা জৈন, পুত্রবধূ ববিতা-নীতু কাপুর ৷ অনুষ্ঠানে দেখা যায় নাতি রণবীর কাপুর ও নাতনি করিনা কাপুর খান, করিশ্মা কাপুর, রিধিমা কাপুর সাহনিকে ৷ ফ্যাম-জ্যাম ছবিতে ধরা পড়েন আলিয়া ভাট, সইফ আলি খান থেকে আরও অনেকে ৷ এই ছবি ও ভিডিও নিমিষে ছড়িয়ে পড়ে সোশাল মিডিয়ায় ৷ সকলেই চমৎকার সেজে ছিলেন। সাদা-কালো থিমের সঙ্গে সকলেই রঙ ম্যাচ করে পোশাক পড়েছিলেন। আলিয়ার সাজগোজ ছিল একেবারে ছিমছাম। সাদা শাড়ির সঙ্গে চোকার পড়েছিলেন।

View this post on Instagram

A post shared by Alia Bhatt ? (@aliaabhatt)

আরও পড়ুন: রাজ কাপুরের জন্মশতবর্ষে আবেগঘণ রেখা

করিনার সাদা সঙ্গে গায়ে লাল সরু পারের পালাজো সেট। সাদা কুর্তায় সেজেছিলেন ঋধিমা। করিশ্মাও সাদা শাড়ি পড়েছিলেন। অন্য দিকে রণবীর কালো রুর্তা-পাজামার সঙ্গে নেন লাল রঙের শাল। কে কাকে দেখবে সেটা বোঝা দায় উঠেছিল। থিম সাদা-কালো। নজর কেড়েছিলেন রণবীর কাপুর, আলিয়া ভাট। যা দেখে মুগ্ধ নেটিজেনরা ৷ কমেন্টে কেউ লেখেন ‘আইকনিক’ আবার কেউ লেখেন ‘প্রাইসলেস’ মোমেন্ট ৷